**Príloha č. 1 – popis požiadaviek na objednávkový systém zabezpečujúci zdravotné vyšetrenie**

**Cieľom NBS je** zabezpečiť dostupnú a kvalitnú zdravotnú starostlivosť pre svojich zamestnancov s väčšou voľnosťou pri výbere lekára než je tomu doteraz. Nastaviť systém benefitu tak, aby klienti boli viac motivovaní sa starať o svoje zdravie.

**Objednávkový systém je potrebné nastaviť tak**, aby skvalitnil poskytovanie služieb v oblasti zdravotníctva, urýchlil proces objednávania, aby pacienti sa komfortnejšie dostali ku konkrétnemu termínu vyšetrenia. On-line systém by mal umožniť väčšiu dostupnosť k voľným termínom, pacienti mali možnosť si zvoliť najvýhodnejší termín vyšetrenia, **objednať sa na presne dohodnutý termín a čas**, objednať sa na vyšetrenie telefonicky, mailom, SMS-kou, ako aj dostať potvrdenie rezervácie, zaslanie pripomienky (notifikácie) SMS-kou 24 hodín pred termínom vyšetrenia.

**Názov zákazky** „Poskytovanie objednávkových služieb súvisiacich so zabezpečením zdravotnej starostlivosti“

**Predmet zákazky:**

Predmetom zákazky je sprostredkovanie poskytovania zdravotnej starostlivosti cez objednávací systém na presne dohodnutý termín (čas a deň).

**Popis požiadaviek na objednávkový systém/služby**

* objednávanie na vyšetrenie cez objednávací systém – osobne, online, e-mailom, telefonicky, SMSkou/Intranet,
* objednávanie na presný termín vyšetrenia bez čakania (garancia ošetrenia do 30 min. po objednanom termíne),
* bezplatné prijímanie SMS notifikácie (pripomienka termínu) do 48 hod. pred objednaným termínom vyšetrenia,
* objednávanie cez objednávkový systém na konkrétne vyšetrenie u všeobecného lekára pre dospelých ako aj k špecialistovi (interné, neurologické, gastroenterologické gynekologické, urologické, dermatovenerologické, oftalmologické, ornitolaringologické, kardiologické, chirurgické, ortopedické, pneumologické, imuno-alergologické a iné),
* objednávkový systém na konkrétne diagnostické vyšetrenia (napr. MR, CT, RTG),
* možnosť poskytnúť špeciálne jednodňové zákroky prostredníctvom objednávkového systému (napr. vybratie materského znamienka, polypu na hrubom čreve a pod.) najneskôr do 10 pracovných dní,
* konzultácie lekárom ohľadne zdravotného stavu (osobne/telefonicky/mailom/videohovorom) v čase ambulantných hodín alebo mimo ordinačných hodín,
* možnosť výberu lekára - všeobecného lekára pre dospelých, internistu, neurológa, gastroenterológa, gynekológa, urológa, dermatovenerológa, oftalmológa, otorinolaryngológa, kardiológa, chirurga, ortopéda, pneumológa, imuno-alergológa,
* poskytovanie zdravotnej starostlivosti – Bratislava, Košice, Poprad, Žilina, Nové Zámky, Banská Bystrica, Kremnica, respektíve do 50 km od každého uvedeného požadovaného mesta,
* bezplatné parkovanie počas návštevy v zdravotníckom zariadení (miesto výkonu vyšetrenia).
* poskytovanie zdravotnej starostlivosti aj mimo ordinačných hodín v prípade úrazu, mimoriadne zhoršeného zdravotného stavu a pod.